Սեդրակ Աբրամով

**Սեդրակ Կարապետի Աբրամով** (), խորհրդահայ տնտեսական, պետական ​​և կուսակցական գործիչ, Ադրբեջանի ԿԿ(բ) ԼՂԻՄ մարզկոմի առաջին քարտուղար (1949-1952), Ադրբեջանական ԽՍՀ Ձկնարդյունաբերության ժողովրդական կոմիսար (1939-1945), ԽՍՀՄ 3-րդ գումարման Գերագույն խորհրդի պատգամավոր (1950-1954), Ադրբեջանական ԽՍՀ Գերագույն խորհրդի պատգամավոր (1938)։

## Կենսագրություն
Ծնվել է 1900 թվականի ապրիլի 28-ին Ռուսական կայսրության Ելիզավետպոլի նահանգի Նուխիի գավառի Վարդաշեն գյուղում (այժմ՝ Ադրբեջանի Օգուզ քաղաք): 1920 թվականից ՌԿ(բ)Կ անդամ։ 1920 թվականից եղել է տնտեսական, հասարակական և քաղաքական աշխատանքի մեջ։ 1920-1922 եղել է բանվորա-գյուղացիական Կարմիր բանակի շարքերում: 1922-1925 թվականներին եղել է Ադրբեջանական ԽՍՀ Նուխիի շրջանի խորհրդային, արհմիութենական աշխատանքում: 1925 թվականից եղել է Ադրբեջանի արհմիությունների հանրապետական ​​խորհրդի հրահանգիչ, ապա Ադրբեջանական ԽՍՀ կրթության ժողովրդական կոմիսարիատի տեսուչ: 1932 թվականին ավարտել է Ադրբեջանի նավթային ինստիտուտը։ 1932-1936 թվականներին եղել է «Ազնեֆտ» ասոցիացիայի ապրանքային և տրանսպորտի վարչության պլանավորման և ֆինանսական բաժնի ղեկավավար, իսկ 1936 թվականից մինչև 1937 թվականի սեպտեմբեր՝ նավթային տեխնիկումի ուսումնական կենտրոնի տնօրեն: 1937 թվականի սեպտեմբերից մինչև 1938 թվականի սեպտեմբեր եղել է Ադրբեջանի կոմունիստական (բոլշևիկների) ​​կուսակցության կենտկոմի բարձրագույն կրթության և գիտության վարչության պետի տեղակալ: 

1938 թվականի հունիսի 14-ից Ադրբեջանի կոմունիստական (բոլշևիկների) ​​կուսակցության կենտրոնական կոմիտեի անդամ: 1938 թվականի հունիսի 25-ին, Ադրբեջանական ԽՍՀ-ի Գերագույն խորհրդի ընտրություններում՝ Սև քաղաքից շրջանից (Բաքվի հարավ-արևելյան մասը) ընտրվել է պատգամավոր: 1938 թվականի սեպտեմբերից մինչև 1939 թվականը եղել է Ադրբեջանի կոմունիստական (բոլշևիկների) ​​կուսակցության Բաքվի քաղաքային կոմիտեի 2-րդ քարտուղար: 1939 թվականից մինչև 1945 թվականի հոկտեմբերի 15-ը եղել է Ադրբեջանական ԽՍՀ ձկնարդյունաբերության ժողովրդական կոմիսար: 1945 թվականի հոկտեմբերին նշանակվել է Ադրբեջանի կոմունիստական (բոլշևիկների) ​​կուսակցության կենտկոմի թեթև արդյունաբերության գծով քարտուղարի տեղակալ, իսկ դրանից հետո, մինչև 1949 թվականի հունվարը եղել է Ադրբեջանի կոմունիստական (բոլշևիկների) ​​կուսակցության կենտկոմի առևտրի և հասարակական սննդի բաժնի վարիչը։ 

1949 թվականի հունվարին նշանակվել է Ադրբեջանի կոմունիստական (բոլշևիկների) ​​կուսակցության Լեռնային Ղարաբաղի ինքնավար մարզի մարզկոմի 1-ին քարտուղար, պաշտոնավարել մինչև 1952 թվականը:

1950 թվականի մարտի 12-ին ընտրվել է ԽՍՀՄ 3-րդ գումարման Գերագույն խորհրդի պատգամավոր։

## Պարգևներ
* 1940 թվականի ապրիլի 27-ին պարգևատրվել է Աշխատանքային կարմիր դրոշի շքանշանով՝ «Ադրբեջանի կապիտալիզմի լծից ազատագրման և այնտեղ խորհրդային իշխանության հաստատման 20-ամյակի առթիվ, նավթարդյունաբերության զարգացման գործում ունեցած հաջողությունների, գյուղատնտեսության զարգացման ոլորտում ձեռքբերումների և Սամուր-Դիվիչի ջրանցքի շինարարության օրինակելի կատարման համար»։
* Պարգևատրվել է «Պատվո նշան» շքանշանով«Պատվո նշան» շքանշան:

## Ծանոթագրություններ

 

Կատեգորիա:Ադրբեջանի ԽՍՀ ժողովրդական կոմիսարներ և նախարարներ
Կատեգորիա:ԼՂԻՄ Ազգությունների Խորհրդի պատգամավորներ
Կատեգորիա:Լեռնային Ղարաբաղի մարզկոմի առաջին քարտուղարներ
Կատեգորիա:ԽՄԿԿ(բ) 18-րդ համագումարի պատվիրակներ
Կատեգորիա:ԽՍՀՄ ԳԽ Ազգությունների խորհրդի 3-րդ գումարման պատգամավորներ